Mick Jagger weer pa op 73Mick Jagger (Foto: Reuters/BBC) The Rolling Stones-sanger Mick Jagger het Donderdag in die ouderdom van 73 vir die agtste keer pa geword. Die sanger se vrou, die Amerikaanse ballerina Melanie Hamrick (29), het die lewe aan ŉ gesonde babaseun geskenk. Jagger se woordvoerder, Bernard Doherty, het in ŉ verklaring gesê die egpaar is “verheug” oor die koms van hul pienkvoet, en vra dat die media in dié tyd hul privaatheid respekteer. Die rocker en Hamrick is al sedert 2014 ŉ paartjie nadat L’Wren Scott, sy 13 jaar lange vriendin, selfmoord gepleeg het. Die sanger se sewe kinders, onderskeidelik uit sy verhoudings met Marsha Hunt, Bianca Jagger, Jerry Hall en Luciana Gimenez Morad, is almal tussen 17 en 45 jaar oud. Hy het in 2014 ook oupagrootjie geword. The Rolling Stones het onlangs ŉ nuwe album, Blue & Lonesome, vrygestel. Bron: BBC